*Projekts*

**Grozījumi likumā "**[**Par autoceļiem**](http://likumi.lv/doc.php?id=65363)**"**

Izdarīt likumā "Par autoceļiem" (Latvijas Republikas Augstākās Padomes un Vadības Ziņotājs, 1992, 13/14; Latvijas Republikas Saeimas un Ministru Kabineta Ziņotājs, 1994, 5.nr.; 1997, 22.nr.; 2002, 21.nr.; 2003, 23.nr.; 2004, 23.nr.; 2005, 24.nr.; 2006, 24.nr.; 2007, 12.; 24.nr; 2009, 3., 8., 22.nr.; Latvijas Vēstnesis, 2010, 174., 205.nr.; 2011, 204.nr.) šādus grozījumus:

1. Izslēgt 5.panta piekto daļu.

2. Izteikt 7.panta trešo daļu un papildināt ar trešo prim daļu šādā redakcijā:

„(3) Satiksmes ministrija deleģē valsts autoceļu tīkla pārvaldīšanu, valsts autoceļu tīkla finansējuma administrēšanu un ar to saistīto darbu programmu vadību un izpildes kontroli, iepirkuma organizēšanu valsts vajadzībām, valsts autoceļu būvniecības programmu vadību un būvniecības uzraudzību, ceļu satiksmes organizācijas uzraudzību, kā arī pašvaldību, komersantu un māju ceļu būvniecības, rekonstrukcijas, ikdienas uzturēšanas un periodiskās uzturēšanas pārraudzību valsts akciju sabiedrībai "Latvijas Valsts ceļi" saskaņā ar deleģēšanas līgumu.

(31) Satiksmes ministrija deleģē valsts autoceļu komplekso ikdienas uzturēšanas darbu plānošanu un veikšanu valsts akciju sabiedrībai „Latvijas autoceļu uzturētājs” saskaņā ar deleģēšanas līgumu.”

3. Papildināt likumu ar 23.2 pantu šādā redakcijā:

**„23.2pants. Valsts akciju sabiedrības "Latvijas autoceļu uzturētājs" pienākumi**

(1) Lai nodrošinātu valsts autoceļu saglabāšanu, valsts akciju sabiedrībai "Latvijas autoceļu uzturētājs” ir pienākums atbilstoši normatīvajos aktos noteiktajām uzturēšanas prasībām plānot un veikt valsts autoceļu kompleksās ikdienas uzturēšanas darbus saskaņā ar deleģējuma līgumu. Valsts akciju sabiedrība "Latvijas autoceļu uzturētājs” valsts autoceļu kompleksās ikdienas uzturēšanas darbus sniedz, ievērojot sabiedriskas nozīmes pakalpojumu sniegšanas principus.

(2) Deleģējuma līgumu ar valsts akciju sabiedrību "Latvijas autoceļu uzturētājs” uz septiņiem gadiem slēdz satiksmes **ministrs. Satiksmes** ministrija, valsts akciju sabiedrība "Latvijas autoceļu uzturētājs” un valsts akciju sabiedrība "Latvijas Valsts ceļi" papildus Valsts pārvaldes iekārtas likumā noteiktajam, līgumā ietver papildus noteikumus par valsts akciju sabiedrības „Latvijas autoceļu uzturētājs” sniegto publisko pakalpojumu (valsts autoceļu kompleksās ikdienas uzturēšanas darbu) **plānošanas un** izpildes kontroli.

(3) Ministru kabinets nosaka valsts akciju sabiedrības „Latvijas autoceļu uzturētājs” sniegtos publiskos pakalpojumus **un to** **cenu noteikšanas metodiku**.

(4) **Valsts autoceļu kompleksās ikdienas uzturēšanas darbu nodrošināšanai valsts akciju sabiedrību "Latvijas autoceļu uzturētājs” organizē pakalpojumu un preču iepirkumus un uzņemas saistības savā vārdā.”**

4. Papildināt 25.pantu ar pirmo prim daļu šādā redakcijā:

„(11) Ministru kabinets nosaka vispārīgās valsts autoceļu būvdarbu izpildes un kvalitātes prasības atbilstoši autoceļu noslogojumam.”

5. Papildināt pārejas noteikumus ar 18. un 19.punktu šādā redakcijā:

„18. Līdz attiecīgu ierakstu izdarīšanai komercreģistra iestādes reģistros šajā likumā lietotais termins "valsts akciju sabiedrība „Latvijas autoceļu uzturētājs" atbilst citos tiesību aktos lietotajam terminam "akciju sabiedrība „Latvijas autoceļu uzturētājs", ciktāl tas nav pretrunā ar šo likumu.

19. Šī likuma 25.panta pirmajā prim daļā minētos noteikumus Ministru kabinets izdod līdz 2014.gada 31.martam.”

Likums stājas spēkā 2014.gada 1.janvārī.

Iesniedzējs: Satiksmes ministrs A. Matīss

Vīza:

Valsts sekretāra vietā

Valsts sekretāra vietniece Dž.Innusa

23.09.2013. 11:30

440

L.Pūce

67028237; Linda.Puce@sam.gov.lv